Aa park
Aa park on Ida-Virumaal Lüganuse vallas Aa külas asuv Aa mõisa park. Pargi pindala on 12,2 (teistel andmetel 6,5) hektarit. Puuliikide rohke park on alates 24. novembrist 1965 kaitsealana looduskaitse all. Ta asub piiranguvööndis. Parki valitseb vastavalt keskkonnaministri 2004. aasta 19. mai määrusele nr. 52 Ida-Virumaa keskkonnateenistus. Aa Hooldekodu hoolealused ja töötajad on parki korrastanud.